nibzard/narodne-novine-full-text-markdown huggingface dataset:
## Rješenje Ustavnog suda Republike Hrvatske broj: U-III-6513/2012 od 28. veljače 2013.

### NN 32/2013 (15.3.2013.), Rješenje Ustavnog suda Republike Hrvatske broj: U-III-6513/2012 od 28. veljače 2013.

USTAVNI SUD REPUBLIKE HRVATSKE

587

Ustavni sud Republike Hrvatske, u Prvom vijeću za rješavanje pretpostavki za odlučivanje o ustavnim tužbama, u sastavu sudac Ivan Matija, predsjednik Vijeća, te sutkinje Slavica Banić i Duška Šarin, članice Vijeća, u postupku koji je ustavnom tužbom pokrenuo D. P. iz Z., na sjednici održanoj 28. veljače 2013. jednoglasno je donio

RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

1. Podnositelj je podnio ustavnu tužbu protiv rješenja Županijskog suda u Zagrebu, broj: Gž-11858/11-2 od 30. listopada 2012., kojim je odbijena njegova žalba i potvrđeno rješenje Općinskog građanskog suda u Zagrebu, broj: P-15212/10-10 od 19. rujna 2012., a kojim rješenjem je odbijen kao neosnovan prijedlog podnositelja za povrat u prijašnje stanje zbog propuštanja roka za podnošenje žalbe protiv presude.

Ustavni sud nije nadležan za odlučivanje.

2. Članak 62. stavak 1. Ustavnog zakona o Ustavnom sudu Republike Hrvatske (»Narodne novine« broj 99/99. 29/02. i 49/02. – pročišćeni tekst, u nastavku: Ustavni zakon) glasi:

»Članak 62.

(1) Svatko može podnijeti Ustavnom sudu ustavnu tužbu ako smatra da mu je pojedinačnim aktom tijela državne vlasti ... kojim je odlučeno o njegovim pravima i obvezama ili o sumnji ili optužbi zbog kažnjivog djela, povrijeđeno ljudsko pravo ili temeljna sloboda zajamčena Ustavom ... (u daljnjem tekstu: ustavno pravo).

(...)«

Sukladno tome, samo ona odluka kojom je nadležni sud meritorno odlučio o biti stvari, odnosno o pravu ili obvezi ili o sumnji ili optužbi zbog kažnjivog djela podnositelja, jest pojedinačni akt u smislu članka 62. stavka 1. Ustavnog zakona u povodu kojega je Ustavni sud Republike Hrvatske, u postupku pokrenutom ustavnom tužbom, nadležan štititi ljudska prava i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da osporavana rješenja ne predstavljaju pojedinačne akte u smislu članka 62. stavka 1. Ustavnog zakona protiv kojih bi Ustavni sud bio nadležan pružiti ustavnosudsku zaštitu.

4. Slijedom iznijetoga, na temelju članka 72. Ustavnog zakona, riješeno je kao u izreci.

5. Odluka o objavi temelji se na članku 29. stavku 1. Ustavnog zakona.

Broj: U-III-6513/2012

Zagreb, 28. veljače 2013.

USTAVNI SUD REPUBLIKE HRVATSKE

Predsjednik Vijeća

dr. sc. Ivan Matija, v. r.

Rješenje, NN 32/2013-587
## Rješenje Ustavnog suda Republike Hrvatske broj: U-III-6407/2012 od 28. veljače 2013.

### NN 32/2013 (15.3.2013.), Rješenje Ustavnog suda Republike Hrvatske broj: U-III-6407/2012 od 28. veljače 2013.

USTAVNI SUD REPUBLIKE HRVATSKE

588

Ustavni sud Republike Hrvatske, u Prvom vijeću za rješavanje pretpostavki za odlučivanje o ustavnim tužbama, u sastavu sudac Ivan Matija, predsjednik Vijeća, te sutkinje Slavica Banić i Duška Šarin, članice Vijeća, u postupku koji je ustavnom tužbom pokrenuo B. O. iz Z., na sjednici održanoj 28. veljače 2013. jednoglasno je donio

RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

1. Podnositelj je podnio ustavnu tužbu protiv rješenja Visokog prekršajnog suda Republike Hrvatske, broj: R-334/12 od 17. listopada 2012., kojim je odbijena njegova žalba i potvrđeno rješenje Prekršajnog suda u Zagrebu, broj: PpG-4942/11 od 18. listopada 2011., a kojim rješenjem se Prekršajni sud u Zagrebu oglasio stvarno nenadležnim za vođenje prekršajnog postupka protiv podnositelja i ostalih okrivljenika, te je odlučio da se nakon pravomoćnosti tog rješenja predmet ustupi Agenciji za zaštitu tržišnog natjecanja kao stvarno nadležnom tijelu za vođenje prekršajnog postupka.

Ustavni sud nije nadležan za odlučivanje.

2. Članak 62. stavak 1. Ustavnog zakona o Ustavnom sudu Republike Hrvatske (»Narodne novine« broj 99/99. 29/02. i 49/02. – pročišćeni tekst, u nastavku: Ustavni zakon) glasi:

»Članak 62.

(1) Svatko može podnijeti Ustavnom sudu ustavnu tužbu ako smatra da mu je pojedinačnim aktom tijela državne vlasti ... kojim je odlučeno o njegovim pravima i obvezama ili o sumnji ili optužbi zbog kažnjivog djela, povrijeđeno ljudsko pravo ili temeljna sloboda zajamčena Ustavom ... (u daljnjem tekstu: ustavno pravo).

(...)«

Sukladno tome, samo ona odluka kojom je nadležni sud meritorno odlučio o biti stvari, odnosno o pravu ili obvezi ili o sumnji ili optužbi zbog kažnjivog djela podnositelja, jest pojedinačni akt u smislu članka 62. stavka 1. Ustavnog zakona u povodu kojega je Ustavni sud Republike Hrvatske, u postupku pokrenutom ustavnom tužbom, nadležan štititi ljudska prava i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da osporena rješenja ne predstavljaju pojedinačne akte u smislu članka 62. stavka 1. Ustavnog zakona protiv kojih bi Ustavni sud bio nadležan pružiti ustavnosudsku zaštitu.

4. Slijedom iznijetoga, na temelju članka 72. Ustavnog zakona, riješeno je kao u izreci.

5. Odluka o objavi temelji se na članku 29. stavku 1. Ustavnog zakona.

Broj: U-III-6407/2012

Zagreb, 28. veljače 2013.

USTAVNI SUD REPUBLIKE HRVATSKE

Predsjednik Vijeća

dr. sc. Ivan Matija, v. r.

Rješenje, NN 32/2013-588
## Prosječna mjesečna isplaćena neto-plaća po zaposlenome u pravnim osobama Republike Hrvatske za 2012. i Prosječna mjesečna isplaćena bruto-plaća po zaposlenome u pravnim osobama Republike Hrvatske za 2012.

### NN 32/2013 (15.3.2013.), Prosječna mjesečna isplaćena neto-plaća po zaposlenome u pravnim osobama Republike Hrvatske za 2012. i Prosječna mjesečna isplaćena bruto-plaća po zaposlenome u pravnim osobama Republike Hrvatske za 2012.

DRŽAVNI ZAVOD ZA STATISTIKU

590

Državni zavod za statistiku objavljuje:

PROSJEČNU MJESEČNU ISPLAĆENU NETO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2012.

Prosječna mjesečna isplaćena neto-plaća po zaposlenome u pravnim osobama Republike Hrvatske za 2012. iznosila je 5478 kuna.

PROSJEČNU MJESEČNU BRUTO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2012.

Prosječna mjesečna bruto-plaća po zaposlenome u pravnim osobama Republike Hrvatske za 2012. iznosila je 7875 kuna.

Klasa: 953-03/13-01/4

Urbroj: 555-08-07-13-1

Zagreb, 6. ožujka 2013.

Ravnatelj

doc. dr. sc. Ivan Kovač, v. r.

32 15.03.2013 Prosječna mjesečna isplaćena neto-plaća po zaposlenome u pravnim osobama Republike Hrvatske za 2012. i Prosječna mjesečna isplaćena bruto-plaća po zaposlenome u pravnim osobama Republike Hrvatske za 2012.

32 15.03.2013 Prosječna mjesečna isplaćena neto-plaća po zaposlenome u pravnim osobama Republike Hrvatske za 2012. i Prosječna mjesečna isplaćena bruto-plaća po zaposlenome u pravnim osobama Republike Hrvatske za 2012.

32 15.03.2013 Prosječna mjesečna isplaćena neto-plaća po zaposlenome u pravnim osobama Republike Hrvatske za 2012. i Prosječna mjesečna isplaćena bruto-plaća po zaposlenome u pravnim osobama Republike Hrvatske za 2012.

Ostalo, NN 32/2013-590
## Indeks proizvođačkih cijena industrijskih proizvoda na domaćem tržištu u veljači 2013.

### NN 32/2013 (15.3.2013.), Indeks proizvođačkih cijena industrijskih proizvoda na domaćem tržištu u veljači 2013.

32 15.03.2013 Indeks proizvođačkih cijena industrijskih proizvoda na domaćem tržištu u veljači 2013.

DRŽAVNI ZAVOD ZA STATISTIKU

591

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U VELJAČI 2013.

Indeks proizvođačkih cijena industrijskih proizvoda na domaćem tržištu u veljači 2013. u odnosu na siječanj 2013. iznosi 100,4.

Klasa: 954-02/13-01/04
Urbroj: 555-06-04-03-01/13-03
Zagreb, 11. ožujka 2013.

Ravnatelj
doc. dr. sc. Ivan Kovač, v. r.

Ostalo, NN 32/2013-591
## Ispravak Zakona o trošarinama

### NN 32/2013 (15.3.2013.), Ispravak Zakona o trošarinama

HRVATSKI SABOR

592

Nakon usporedbe s izvornim tekstom utvrđena je pogreška u Zakonu o trošarinama koji je objavljen u »Narodnim novinama« broj 22 od 22. veljače 2013. te se daje

ISPRAVAK

ZAKONA O TROŠARINAMA

U članku 84. stavku 3. točki 1. podtočki 1.1. umjesto riječi:

»3. 3801,00 kn/1000 l« trebaju stajati riječi: »3.801,00 kn/1000 l«

Klasa: 022-03/13-02/03

Zagreb, 14. ožujka 2013.

Tajnik

Hrvatskoga sabora

Slaven Hojski, dipl. iur., v. r.

Ostalo, NN 32/2013-592
## Odluka o postavljanju Petra Uzorinca za generalnog konzula Republike Hrvatske u Saveznoj Republici Njemačkoj sa sjedištem u Münchenu

### NN 33/2013 (20.3.2013.), Odluka o postavljanju Petra Uzorinca za generalnog konzula Republike Hrvatske u Saveznoj Republici Njemačkoj sa sjedištem u Münchenu

PREDSJEDNIK REPUBLIKE HRVATSKE

593

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 23. Zakona o vanjskim poslovima (»Narodne novine«, broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-

-07/12-01/35, urbroj: 5030115/1-13-08 od 7. ožujka 2013., donosim

ODLUKU

O POSTAVLJANJU GENERALNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ

PETAR UZORINAC postavlja se za generalnog konzula Republike Hrvatske u Saveznoj Republici Njemačkoj, sa sjedištem u Münchenu i konzularnim ovlastima nad konzularnim područjem koje obuhvaća Saveznu zemlju Bavarsku.

Ova Odluka stupa na snagu 1. travnja 2013. godine.

Klasa: 018-07/13-03/01

Urbroj: 71-05-03/1-13-2

Zagreb, 12. ožujka 2013.

Predsjednik

Republike Hrvatske

Ivo Josipović, v. r.

Odluka, NN 33/2013-593
## Uredba o izmjenama Uredbe o poslovima i posebnim uvjetima rada u državnoj službi

### NN 33/2013 (20.3.2013.), Uredba o izmjenama Uredbe o poslovima i posebnim uvjetima rada u državnoj službi

VLADA REPUBLIKE HRVATSKE

595

Na temelju članka 112. Zakona o državnim službenicima i namještenicima (»Narodne novine«, broj 27/2001), a u vezi sa člankom 144. stavkom 2. točkom b) Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012 i 49/2012 – pročišćeni tekst), Vlada Republike Hrvatske je na sjednici održanoj 13. ožujka 2013. godine donijela

UREDBU

O IZMJENAMA UREDBE O POSLOVIMA I POSEBNIM UVJETIMA RADA U DRŽAVNOJ SLUŽBI

Članak 1.

U Uredbi o poslovima i posebnim uvjetima rada u državnoj službi (»Narodne novine«, br. 74/2002, 58/2008 i 119/2011), u članku 10. podstavku c) Radna mjesta III. vrste, točka 2. mijenja se i glasi: »2. pomorski strojar«.

Članak 2.

Članak 11. mijenja se i glasi:

»Članak 11.

Utvrđuju se poslovi radnih mjesta s posebnim uvjetima rada u Državnoj upravi za zaštitu i spašavanje i visina dodataka, i to:

a) Položaji I. vrste

1. zapovjednik državne intervencijske postrojbe      5%

b) Radna mjesta II. vrste

1. viši vatrogasni instruktor       5%

c) Radna mjesta III. vrste

1. vatrogasni instruktor       10%".

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/31

Urbroj: 50301-09/06-13-3

Zagreb, 13. ožujka 2013.

Predsjednik

Zoran Milanović, v. r.

33 20.03.2013 Uredba o izmjenama Uredbe o poslovima i posebnim uvjetima rada u državnoj službi

Uredba, NN 33/2013-595
## Odluka o izmjenama Odluke o "Nagradi Vicko Andrić"

### NN 33/2013 (20.3.2013.), Odluka o izmjenama Odluke o "Nagradi Vicko Andrić"

VLADA REPUBLIKE HRVATSKE

596

Na temelju članka 9. Zakona o financiranju javnih potreba u kulturi (»Narodne novine«, br. 47/90, 27/93 i 38/2009) i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 13. ožujka 2013. godine donijela

ODLUKU

O IZMJENAMA ODLUKE O »NAGRADI VICKO ANDRIĆ«

I.

U Odluci o »Nagradi Vicko Andrić« (»Narodne novine«, broj 82/2005), točka II. mijenja se i glasi:

»Nagrada se dodjeljuje jednom godišnje kao godišnja nagrada, nagrada za životno djelo i nagrada za doprinos lokalnoj zajednici. Svake godine može se dodijeliti po jedna godišnja nagrada, jedna nagrada za životno djelo i jedna nagrada za doprinos lokalnoj zajednici. Nagrada se dodjeljuje u obliku povelje, plakete i u novcu. Visinu Nagrade svake godine utvrđuje Odbor »Nagrade Vicko Andrić« (u daljnjem tekstu: Odbor).«.

II.

Točka III. mijenja se i glasi:

»Godišnja nagrada dodjeljuje se pojedincima i pravnim osobama za njihov izvanredan doprinos u zaštiti kulturne baštine koji su ostvarili tijekom protekle godine.

Nagrada za životno djelo dodjeljuje se istaknutim pojedincima koji su svojim izvanrednim doprinosom i radom na zaštiti kulturne baštine obilježili vrijeme u kojem su djelovali i čiji rad čini zaokruženu cjelinu, a njihova djela i ostvarenja ostaju trajno dobro Republike Hrvatske.

Nagrada za doprinos lokalnoj zajednici dodjeljuje se pojedincima ili udrugama civilnoga društva za doprinos lokalnoj zajednici na očuvanju ili promociji kulturne baštine.«.

III.

Točka IV. mijenja se i glasi:

»Odluku o dodjeli Nagrade donosi Odbor, a Nagradu predaje ministar kulture. Odbor ima devet članova. Članove Odbora imenuje Ministarstvo kulture iz redova umjetnika, kulturnih i javnih djelatnika na vrijeme od dvije godine. Članovi Odbora biraju međusobno predsjednika. Odbor donosi poslovnik o svojem radu.«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/79

Urbroj: 50301-04/12-13-2

Zagreb, 13. ožujka 2013.

Predsjednik

Zoran Milanović, v. r.

Odluka, NN 33/2013-596
## Pravilnik o izmjenama Pravilnika o uvjetima i postupku izdavanja, produljivanja i oduzimanja odobrenja za rad veterinara (licencije)

### NN 33/2013 (20.3.2013.), Pravilnik o izmjenama Pravilnika o uvjetima i postupku izdavanja, produljivanja i oduzimanja odobrenja za rad veterinara (licencije)

MINISTARSTVO POLJOPRIVREDE

598

Na temelju članka 111. stavka 4. Zakona o veterinarstvu (»Narodne novine« broj 41/07 i 55/11), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA I POSTUPKU IZDAVANJA, PRODULJIVANJA I ODUZIMANJA ODOBRENJA ZA RAD VETERINARA (LICENCIJE)

Članak 1.

U Pravilniku o uvjetima i postupku izdavanja, produljivanja i oduzimanja odobrenja za rad veterinara (licencije) (»Narodne novine« broj 2/10), članak 5. mijenja se i glasi:

(1) U svrhu primjene odredbi članka 4. stavka 3. Zakona o reguliranim profesijama i priznavanju inozemnih stručnih kvalifikacija (»Narodne novine« broj 124/09 i 45/11) veterinar državljanin države članice Europske unije, a koji u Republici Hrvatskoj želi obavljati privremeno ili povremeno veterinarsku djelatnost, mora posjedovati privremenu licenciju Komore. Privremenu licenciju Komora izdaje automatski, na temelju rješenja Ministarstva kojim se odobrava povremeno ili privremeno obavljanje veterinarske djelatnosti u Republici Hrvatskoj.

(2) Privremena licencija izdaje se s datumom zaprimanja rješenja iz točke 1. ovoga članka, a vrijeme potrebno za registraciju i izdavanje ni na koji način ne odgađa početak pružanja usluga.

(3) Licencija iz stavka 1. ovoga članka izdaje se na vrijeme od jedne godine.«

Članak 2.

Prilog II. zamjenjuje se novim Prilogom II. koji je tiskan u dodatku ovoga Pravilnika i čini njegov sastavni dio.

Članak 3.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-02/12-01/177

Urbroj: 525-10/0249-13-6

Zagreb, 6. ožujka 2013.

Ministar
Tihomir Jakovina, v. r.

**PRILOG II.**

OBRAZAC ISKAZNICE KOJOM SE DOKAZUJE VALJANOST LICENCIJE

1. Oblik obrasca iskaznice kojom se dokazuje valjanost licencije mora biti jednoobrazan.

2. Dimenzija obrasca iskaznice kojom se dokazuje valjanost licencije mora biti 85 mm × 55 mm.

3. Tekst iskaznice kojom se dokazuje valjanost licencije glasi:

REPUBLIKA HRVATSKA

HRVATSKA VETERINARSKA KOMORA

adresa

IZDAJE/PRODULJUJE LICENCIJU za samostalan rad veterinara

LICENCIJA BR. 0000

ime i prezime veterinara

DATUM POČETKA DATUM ISTEKA

00/00/0000 00/00/0000

0000

BROJ ČLANSKE ISKAZNICE

33 20.03.2013 Pravilnik o izmjenama Pravilnika o uvjetima i postupku izdavanja, produljivanja i oduzimanja odobrenja za rad veterinara (licencije)

33 20.03.2013 Pravilnik o izmjenama Pravilnika o uvjetima i postupku izdavanja, produljivanja i oduzimanja odobrenja za rad veterinara (licencije)

Pravilnik, NN 33/2013-598
## Pravilnik o izmjeni Pravilnika o povlastici za obavljanje gospodarskog ribolova na moru i registru o izdanim povlasticama

### NN 33/2013 (20.3.2013.), Pravilnik o izmjeni Pravilnika o povlastici za obavljanje gospodarskog ribolova na moru i registru o izdanim povlasticama

MINISTARSTVO POLJOPRIVREDE

599

Na temelju članka 26. stavka 9. i stavka 12., članka 27. stavka 3., članka 28. stavka 5. i članka 29. stavka 4. Zakona o morskom ribarstvu (»Narodne novine«, br. 56/2010, 117/2010, 55/2011 i 50/2012) ministar poljoprivrede donosi

PRAVILNIK

O IZMJENI PRAVILNIKA O POVLASTICI ZA OBAVLJANJE GOSPODARSKOG RIBOLOVA NA MORU I REGISTRU O IZDANIM POVLASTICAMA

Članak l.

U Pravilniku o povlastici za obavljanje gospodarskog ribolova na moru i registru o izdanim povlasticama (»Narodne novine«, br. 144/2010, 123/2011, 53/2012, 98/2012, 113/2012 i 15/2013) u članku 9. stavcima 4. i 5. te članku 13. stavku 1. riječi: »15. ožujka 2013.« zamjenjuju se riječima: »1. lipnja 2013.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/247

Urbroj: 525-13/0323-13-14

Zagreb, 8. ožujka 2013.

Ministar

Tihomir Jakovina, v. r.

Pravilnik, NN 33/2013-599
## Odluka o imenovanju članova Etičkog povjerenstva

### NN 33/2013 (20.3.2013.), Odluka o imenovanju članova Etičkog povjerenstva

33 20.03.2013 Odluka o imenovanju članova Etičkog povjerenstva

USTAVNI SUD REPUBLIKE HRVATSKE

600

Na temelju članka 69. stavka 2. Zakona o izboru članova u Europski parlament iz Republike Hrvatske (»Narodne novine« broj 92/2010. i 23/2013.) Ustavni sud Republike Hrvatske u sastavu Jasna Omejec, predsjednica Suda, te suci Marko Babić, Snježana Bagić, Slavica Banić, Mario Jelušić, Davor Krapac, Ivan Matija, Antun Palarić, Aldo Radolović, Duška Šarin i Miroslav Šeparović, na sjednici održanoj 18. ožujka 2013. donio je

ODLUKU

O IMENOVANJU ČLANOVA ETIČKOG POVJERENSTVA

I.

Na temelju članka 70. Zakona o izboru članova u Europski parlament iz Republike Hrvatske, predsjednik Etičkog povjerenstva po položaju je predsjednik Hrvatske akademije znanosti i umjetnosti akademik ZVONKO KUSIĆ.

II.

Imenuju se članovi Etičkog povjerenstva:

– prijedlog većinske koalicije političkih stranaka, Socijaldemokratske partije Hrvatske, Hrvatske narodne stranke – liberalnih demokrata, Hrvatske stranke umirovljenika, Istarskog demokratskog sabora, Samostalne demokratske srpske stranke i Bošnjačke demokratske stranke Hrvatske:

1. dr. sc. SNJEŽANA BANOVIĆ iz Zagreba,

2. dr. sc. TONČI KURSAR iz Zagreba,

3. ZORISLAV ANTUN PETROVIĆ iz Zagreba;

– prijedlog oporbenih političkih stranaka, Hrvatske demokratske zajednice, Hrvatske građanske stranke, Hrvatskog demokratskog saveza Slavonije i Baranje, Hrvatskih laburista – stranke rada, Hrvatske stranke prava – dr. Ante Starčević i Hrvatske seljačke stranke:

4. prof. dr. sc. NEDELJKO BOSANAC iz Osijeka,

5. DAVOR GJENERO iz Zagreba,

6. prof. dr. sc. NIKOLA MIJATOVIĆ iz Zagreba.

III.

Etičko povjerenstvo djeluje u sjedištu Hrvatske akademije znanosti i umjetnosti, Zagreb, Trg Nikole Šubića Zrinskog 11.

Kontakti s Etičkim povjerenstvom ostvaruju se putem poštanske adrese, telefona, telefaksa i e-adrese Hrvatske akademije znanosti i umjetnosti.

IV.

Ova odluka stupa na snagu danom donošenja i objavit će se u »Narodnim novinama«.

Broj: SuT-T-7/2013-12

Zagreb, 18. ožujka 2013.

Predsjednica
prof. dr. sc. Jasna Omejec, v. r.

Odluka, NN 33/2013-600
## Odluka o katastarskoj izmjeri na području Općine Koprivnički Ivanec za k.o. Koprivnički Ivanec

### NN 33/2013 (20.3.2013.), Odluka o katastarskoj izmjeri na području Općine Koprivnički Ivanec za k.o. Koprivnički Ivanec

33 20.03.2013 Odluka o katastarskoj izmjeri na području Općine Koprivnički Ivanec za k.o. Koprivnički Ivanec

DRŽAVNA GEODETSKA UPRAVA

601

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007 i 124/2010.) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE KOPRIVNIČKI IVANEC ZA k.o. KOPRIVNIČKI IVANEC

1. U svrhu izrade katastra nekretnina i obnove zemljišne knjige na području Općine Koprivnički Ivanec za k.o. Koprivnički Ivanec provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geo-Gauss d.o.o., Čakovec.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geo-Gauss d.o.o., Čakovec, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenja zemlještem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Koprivnički Ivanec za k.o. Koprivnički Ivanec dužni su do 15. svibnja 2013. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Koprivnički Ivanec za k.o. Koprivnički Ivanec dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Koprivnica i tvrtka Geo-Gauss d.o.o., Čakovec, osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/12-04/27

Urbroj: 541-03-01-01/7-13-22

Zagreb, 6. ožujka 2013.

Ravnatelj
dr. sc. Danko Markovinović, v. r.

Odluka, NN 33/2013-601
## Indeks potrošačkih cijena u veljači 2013.

### NN 33/2013 (20.3.2013.), Indeks potrošačkih cijena u veljači 2013.

DRŽAVNI ZAVOD ZA STATISTIKU

604

Državni zavod za statistiku objavljuje

INDEKS

POTROŠAČKIH CIJENA U VELJAČI 2013.

Indeks potrošačkih cijena u veljači 2013. u odnosu na siječanj 2013. iznosi 100,3.

Klasa: 957-04/13-01/04

Urbroj: 555-09-07-13-2

Zagreb, 14. ožujka 2013.

Ravnatelj

doc. dr. sc. Ivan Kovač, v. r.

33 20.03.2013 Indeks potrošačkih cijena u veljači 2013.

Ostalo, NN 33/2013-604
## Ispravak Zakona o izmjenama i dopunama Zakona o pravima hrvatskih branitelja iz Domovinskog rata i članova njihovih obitelji

### NN 33/2013 (20.3.2013.), Ispravak Zakona o izmjenama i dopunama Zakona o pravima hrvatskih branitelja iz Domovinskog rata i članova njihovih obitelji

HRVATSKI SABOR

605

Nakon izvršene usporedbe s izvornim tekstom utvrđena je pogreška u Zakonu o izmjenama i dopunama Zakona o pravima hrvatskih branitelja iz Domovinskog rata i članova njihovih obitelji koji je objavljen u »Narodnim novinama« broj 140 od 17. prosinca 2012., te se daje

ISPRAVAK

ZAKONA O IZMJENAMA I DOPUNAMA ZAKONA O PRAVIMA HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

U članku 20. stavku 1. umjesto riječi: »ministarstvo nadležno za branitelje« trebaju stajati riječi: »ministarstvu nadležnom za branitelje«.

U članku 32. stavku 6. umjesto riječi: »ministar zdravstva i socijalne skrbi« trebaju stajati riječi: »ministra zdravstva i socijalne skrbi«, a umjesto riječi: »ministar zdravlja« trebaju stajati riječi: »ministra zdravlja«.

Klasa: 561-01/13-02/01

Zagreb, 4. ožujka 2013.

Tajnik

Hrvatskoga Sabora

Slaven Hojski, dipl. iur., v. r.

Ostalo, NN 33/2013-605
## Ispravak Pravilnika o načinu i rokovima provedbe mjera zaštite sigurnosti i cjelovitosti mreža i usluga

### NN 33/2013 (20.3.2013.), Ispravak Pravilnika o načinu i rokovima provedbe mjera zaštite sigurnosti i cjelovitosti mreža i usluga

HRVATSKA AGENCIJA ZA POŠTU I ELEKTRONIČKE KOMUNIKACIJE

606

Utvrđena je pogreška u Pravilniku o načinu i rokovima provedbe mjera zaštite sigurnosti i cjelovitosti mreža i usluga, koji je objavljen u »Narodnim novinama« broj 109/12 od 3. listopada 2012. godine te se daje

ISPRAVAK

PRAVILNIKA O NAČINU I ROKOVIMA PROVEDBE MJERA ZAŠTITE SIGURNOSTI I CJELOVITOSTI MREŽA I USLUGA

Članak 3. stavak 2. tekst »U mjere pod stavkom 2.« se ispravlja i glasi »U mjere pod stavkom 1.«.

Članak 3. stavak 3. tekst »Popis minimalnih mjera iz stavka 3.« se ispravlja i glasi »Popis minimalnih mjera iz stavka 1. i 2.«.

Klasa: 011-02/12-02/09

Urbroj: 376-12/ŽKB-12-03 (MW)

Zagreb, 5. ožujka 2013.

Predsjednik Vijeća

dr. sc. Dražen Lučić, v. r.

Ostalo, NN 33/2013-606
## Odluka o iskazivanju povjerenja članu Vlade Republike Hrvatske

### NN 34/2013 (22.3.2013.), Odluka o iskazivanju povjerenja članu Vlade Republike Hrvatske

HRVATSKI SABOR

607

Na temelju članka 110. Ustava Republike Hrvatske i članka 107. Poslovnika Hrvatskoga sabora, Hrvatski sabor na sjednici 19. ožujka 2013., donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske DARKU LORENCINU za obavljanje dužnosti ministra turizma.

Klasa: 021-12/13-08/02

Zagreb, 19. ožujka 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 34/2013-607
## Rješenje o imenovanju zamjenika ministrice graditeljstva i prostornoga uređenja

### NN 34/2013 (22.3.2013.), Rješenje o imenovanju zamjenika ministrice graditeljstva i prostornoga uređenja

34 22.03.2013 Rješenje o imenovanju zamjenika ministrice graditeljstva i prostornoga uređenja

VLADA REPUBLIKE HRVATSKE

608

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 40. stavka 1. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 13. ožujka 2013. godine donijela

RJEŠENJE

O IMENOVANJU ZAMJENIKA MINISTRICE GRADITELJSTVA I PROSTORNOGA UREĐENJA

Imenuje se mr. sc. ŽELJKO UHLIR zamjenikom ministrice graditeljstva i prostornoga uređenja.

Klasa: 080-02/13-01/47
Urbroj: 5030115/1-13-02
Zagreb, 13. ožujka 2013.

Predsjednik
Zoran Milanović, v. r.

Rješenje, NN 34/2013-608
## Rješenje o razrješenju direktora Agencije za pravni promet i posredovanje nekretninama

### NN 34/2013 (22.3.2013.), Rješenje o razrješenju direktora Agencije za pravni promet i posredovanje nekretninama

VLADA REPUBLIKE HRVATSKE

609

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/2002, 8/2004, 27/2008, 105/2009 i 79/2012), Vlada Republike Hrvatske je na sjednici održanoj 13. ožujka 2013. godine donijela

RJEŠENJE

O RAZRJEŠENJU DIREKTORA AGENCIJE ZA PRAVNI PROMET I POSREDOVANJE NEKRETNINAMA

Razrješuje se mr. sc. ŽELJKO UHLIR dužnosti direktora Agencije za pravni promet i posredovanje nekretninama, radi odlaska na novu dužnost.

Klasa: 080-02/13-02/36

Urbroj: 5030115/1-13-02

Zagreb, 13. ožujka 2013.

Predsjednik

Zoran Milanović, v. r.

Rješenje, NN 34/2013-609
## Rješenje o imenovanju vršiteljice dužnosti direktora Agencije za pravni promet i posredovanje nekretninama

### NN 34/2013 (22.3.2013.), Rješenje o imenovanju vršiteljice dužnosti direktora Agencije za pravni promet i posredovanje nekretninama

VLADA REPUBLIKE HRVATSKE

610

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/2002, 8/2004, 27/2008, 105/2009 i 79/2012), a u vezi s člankom 38. stavkom 2. i člankom 44. stavkom 4. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 13. ožujka 2013. godine donijela

RJEŠENJE

O IMENOVANJU VRŠITELJICE DUŽNOSTI DIREKTORA AGENCIJE ZA PRAVNI PROMET I POSREDOVANJE NEKRETNINAMA

Imenuje se MARIJANA KRUHOBEREC vršiteljicom dužnosti direktora Agencije za pravni promet i posredovanje nekretninama.

Klasa: 080-02/13-01/48

Urbroj: 5030115/1-13-02

Zagreb, 13. ožujka 2013.

Predsjednik

Zoran Milanović, v. r.

Rješenje, NN 34/2013-610
## Rješenje o imenovanju člana Nadzornog odbora Hrvatske banke za obnovu i razvitak

### NN 34/2013 (22.3.2013.), Rješenje o imenovanju člana Nadzornog odbora Hrvatske banke za obnovu i razvitak

VLADA REPUBLIKE HRVATSKE

611

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 17. stavka 2. Zakona o Hrvatskoj banci za obnovu i razvitak (»Narodne novine«, br. 138/2006 i 25/2013), Vlada Republike Hrvatske je na sjednici održanoj 13. ožujka 2013. godine donijela

RJEŠENJE

O IMENOVANJU ČLANA NADZORNOG ODBORA HRVATSKE BANKE ZA OBNOVU I RAZVITAK

Imenuje se prof. dr. sc. BRANKO GRČIĆ, potpredsjednik Vlade Republike Hrvatske i ministar regionalnoga razvoja i fondova Europske unije, članom Nadzornog odbora Hrvatske banke za obnovu i razvitak, po položaju.

Klasa: 080-02/13-01/49

Urbroj: 5030115/1-13-02

Zagreb, 13. ožujka 2013.

Predsjednik

Zoran Milanović, v. r.

Rješenje, NN 34/2013-611
## Rješenje o razrješenju dijela članova Odbora za javni nadzor revizije

### NN 34/2013 (22.3.2013.), Rješenje o razrješenju dijela članova Odbora za javni nadzor revizije

VLADA REPUBLIKE HRVATSKE

612

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 42.d stavka 1. Zakona o reviziji (»Narodne novine«, br. 146/2005, 139/2008 i 144/2012), Vlada Republike Hrvatske je na sjednici održanoj 13. ožujka 2013. godine donijela

RJEŠENJE

O RAZRJEŠENJU DIJELA ČLANOVA ODBORA ZA JAVNI NADZOR REVIZIJE

Razrješuju se dužnosti članovi Odbora za javni nadzor revizije, radi isteka mandata:

– prof. dr. sc. LAJOŠ ŽAGER

– ŽELJKO FABER

– dr. sc. IVAN ČEVIZOVIĆ.

Klasa: 080-02/13-02/37

Urbroj: 5030115/1-13-02

Zagreb, 13. ožujka 2013.

Predsjednik

Zoran Milanović, v. r.

Rješenje, NN 34/2013-612
## Rješenje o imenovanju dijela članova Odbora za javni nadzor revizije

### NN 34/2013 (22.3.2013.), Rješenje o imenovanju dijela članova Odbora za javni nadzor revizije

VLADA REPUBLIKE HRVATSKE

613

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 42.d stavka 1. Zakona o reviziji (»Narodne novine«, br. 146/2005, 139/2008 i 144/2012), Vlada Republike Hrvatske je na sjednici održanoj 13. ožujka 2013. godine donijela

RJEŠENJE

O IMENOVANJU DIJELA ČLANOVA ODBORA ZA JAVNI NADZOR REVIZIJE

Za članove Odbora za javni nadzor revizije, imenuju se:

– prof. dr. sc. LAJOŠ ŽAGER

– ŽELJKO FABER

– dr. sc. IVAN ČEVIZOVIĆ.

Klasa: 080-02/13-01/50

Urbroj: 5030115/1-13-02

Zagreb, 13. ožujka 2013.

Predsjednik

Zoran Milanović, v. r.

Rješenje, NN 34/2013-613
## Naredba o izmjenama i dopunama Naredbe o iznosima osnovica za obračun doprinosa za obvezna osiguranja za 2013. godinu

### NN 34/2013 (22.3.2013.), Naredba o izmjenama i dopunama Naredbe o iznosima osnovica za obračun doprinosa za obvezna osiguranja za 2013. godinu

34 22.03.2013 Naredba o izmjenama i dopunama Naredbe o iznosima osnovica za obračun doprinosa za obvezna osiguranja za 2013. godinu

MINISTARSTVO FINANCIJA

614

Na temelju članka 254. stavak 1. Zakona o doprinosima (»Narodne novine«, broj 84/08, 152/08, 94/09, 18/11, 22/12 i 144/12) ministar financija donosi

NAREDBU

O IZMJENAMA I DOPUNAMA NAREDBE O IZNOSIMA OSNOVICA ZA OBRAČUN DOPRINOSA ZA OBVEZNA OSIGURANJA ZA 2013. GODINU

Članak 1.

U Naredbi o iznosima osnovica za obračun doprinosa za obvezna osiguranja za 2013. godinu (»Narodne novine«, broj 132/12) članak 13. mijenja se i glasi:

»Članak 13.

Godišnja osnovica za obveznika po osnovi obavljanja samostalne djelatnosti obrta i/ili poljoprivrede kao druge djelatnosti od koje porez na dohodak plaća u paušalnom iznosu, sukladno članku 185. stavak 3. Zakona, iznos je paušalnog dohotka propisanog Pravilnikom o paušalnom oporezivanju samostalnih djelatnosti (»Narodne novine«, broj 143/06 i 61/12) te iznosi:

1. 12.750,00 kuna za poreznog obveznika koji je u poreznom razdoblju ostvario ukupni godišnji primitak do 85.000,00 kuna,

2. 17.250,00 kuna za poreznog obveznika koji je u poreznom razdoblju ostvario ukupni godišnji primitak iznad 85.000,00 kuna do 115.000,00 kuna,

3. 22.425,00 kuna za poreznog obveznika koji je u poreznom razdoblju ostvario ukupni godišnji primitak iznad 115.000,00 kuna do 149.500,00 kuna.«

Članak 2.

Ova Naredba stupa na snagu danom objave u »Narodnim novinama«.

Klasa: 411-01/13-01/4

Urbroj: 513-07-21-01/13-1

Zagreb, 4. veljače 2013.

Ministar financija
Slavko Linić, v. r.

Naredba, NN 34/2013-614
## Rješenje klasa: UP/I-115-01/13-04/03, urbroj: 524-03-01-02/3-13-4 od 27. veljače 2013. za INA d.d. iz Zagreba

### NN 34/2013 (22.3.2013.), Rješenje klasa: UP/I-115-01/13-04/03, urbroj: 524-03-01-02/3-13-4 od 27. veljače 2013. za INA d.d. iz Zagreba

34 22.03.2013 Rješenje klasa: UP/I-115-01/13-04/03, urbroj: 524-03-01-02/3-13-4 od 27. veljače 2013. za INA d.d. iz Zagreba

MINISTARSTVO RADA I MIROVINSKOGA SUSTAVA

615

Na zahtjev društva INA d.d. iz Zagreba, Av. Većeslava Holjevca 10, OIB: 27759560625, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08, 75/09 i 143/12) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

INA d.d. iz Zagreba, Av. Većeslava Holjevca 10, OIB: 27759560625, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika,

4.2. ispitivanja kemijskih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo Rješenje objavit će se u »Narodnim novinama«.

Klasa: UP/I-115-01/13-04/03

Urbroj: 524-03-01-02/3-13-4

Zagreb, 27. veljače 2013.

Ministar
prof. dr. sc. Mirando Mrsić, dr. med., v. r.

Rješenje, NN 34/2013-615
## Odluka o imenovanju zamjenice općinskog državnog odvjetnika u Općinskom državnom odvjetništvu u Puli-Pola - Kazneni odjel

### NN 34/2013 (22.3.2013.), Odluka o imenovanju zamjenice općinskog državnog odvjetnika u Općinskom državnom odvjetništvu u Puli-Pola - Kazneni odjel

34 22.03.2013 Odluka o imenovanju zamjenice općinskog državnog odvjetnika u Općinskom državnom odvjetništvu u Puli-Pola - Kazneni odjel

DRŽAVNOODVJETNIČKO VIJEĆE

619

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na 36. sjednici održanoj 7. veljače 2013. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Puli-Pola – Kazneni odjel, imenuje se MAJA KRAHULEC, državnoodvjetnička savjetnica u Općinskom državnom odvjetništvu u Puli-Pola.

Broj: DOVO-70/12
Zagreb, 7. veljače 2013.

Predsjednik
Državnoodvjetničkog vijeća
Josip Čule, v. r.

Odluka, NN 34/2013-619
## Odluka o imenovanju zamjenika općinske državne odvjetnice u Općinskom državnom odvjetništvu u Zagrebu - Kazneni odjel

### NN 34/2013 (22.3.2013.), Odluka o imenovanju zamjenika općinske državne odvjetnice u Općinskom državnom odvjetništvu u Zagrebu - Kazneni odjel

DRŽAVNOODVJETNIČKO VIJEĆE

620

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na 36. sjednici održanoj 7. veljače 2013. donijelo je

ODLUKU

Za zamjenika općinske državne odvjetnice u Općinskom državnom odvjetništvu u Zagrebu – Kazneni odjel, imenuje se SAŠA MANOJLOVIĆ, državnoodvjetnički savjetnik u Općinskom državnom odvjetništvu u Zagrebu.

Broj: DOVO-73/12

Zagreb, 7. veljače 2013.

Predsjednik

Državnoodvjetničkog vijeća

Josip Čule, v. r.

Odluka, NN 34/2013-620
## Odluka o imenovanju zamjenice općinske državne odvjetnice u Općinskom državnom odvjetništvu u Splitu - Kazneni odjel

### NN 34/2013 (22.3.2013.), Odluka o imenovanju zamjenice općinske državne odvjetnice u Općinskom državnom odvjetništvu u Splitu - Kazneni odjel

DRŽAVNOODVJETNIČKO VIJEĆE

621

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na 36. sjednici održanoj 7. veljače 2013. donijelo je

ODLUKU

Za zamjenicu općinske državne odvjetnice u Općinskom državnom odvjetništvu u Splitu – Kazneni odjel, imenuje se ANA JASPRICA, državnoodvjetnička savjetnica u Općinskom državnom odvjetništvu u Splitu.

Broj: DOVO-74/12

Zagreb, 7. veljače 2013.

Predsjednik

Državnoodvjetničkog vijeća

Josip Čule, v. r.

Odluka, NN 34/2013-621
## Odluka o imenovanju zamjenice Glavnog državnog odvjetnika Republike Hrvatske u Državnom odvjetništvu Republike Hrvatske

### NN 34/2013 (22.3.2013.), Odluka o imenovanju zamjenice Glavnog državnog odvjetnika Republike Hrvatske u Državnom odvjetništvu Republike Hrvatske

DRŽAVNOODVJETNIČKO VIJEĆE

622

Na temelju članka 152. Zakona o državnom odvjetništvu (»Narodne novine« 76/09, 153/09, 116/10, 145/10, 57/11 i 130/11) Državnoodvjetničko vijeće na svojoj 37. sjednici održanoj 27. veljače 2013. godine donijelo je

ODLUKU

Za zamjenicu Glavnog državnog odvjetnika Republike Hrvatske u Državnom odvjetništvu Republike Hrvatske imenuje se ANDREA ŠURINA MARTON, zamjenica županijske državne odvjetnice u Zagrebu.

Broj: DOVO-13/13

Zagreb, 27. veljače 2013.

Predsjednik

Državnoodvjetničkog vijeća

Josip Čule, v. r.

Odluka, NN 34/2013-622
## Odluka o razrješenju dužnosti zamjenice općinske državne odvjetnice u Općinskom državnom odvjetništvu u Koprivnici

### NN 34/2013 (22.3.2013.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Koprivnici

DRŽAVNOODVJETNIČKO VIJEĆE

623

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) odlučujući o zahtjevu za razrješenje NADE POZNIĆ, na 36. sjednici održanoj 7. veljače 2013., donijelo je

ODLUKU

NADA POZNIĆ razrješava se dužnosti zamjenice općinske državne odvjetnice u Općinskom državnom odvjetništvu u Koprivnici s danom 28. veljače 2013.

Broj: DOVO-4/13

Zagreb, 7. veljače 2013.

Predsjednik

Državnoodvjetničkog vijeća

Josip Čule, v. r.

Odluka, NN 34/2013-623
## Odluka o razrješenju dužnosti zamjenice županijske državne odvjetnice u Županijskom državnom odvjetništvu u Zagrebu

### NN 34/2013 (22.3.2013.), Odluka o razrješenju dužnosti zamjenice županijske državne odvjetnice u Županijskom državnom odvjetništvu u Zagrebu

DRŽAVNOODVJETNIČKO VIJEĆE

624

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11 i 130/11) odlučujući o zahtjevu za razrješenje EVE ŠOKIĆ na 37. sjednici održanoj 27. veljače 2013., donijelo je

ODLUKU

EVA ŠOKIĆ razrješava se dužnosti zamjenice županijske državne odvjetnice u Županijskom državnom odvjetništvu u Zagrebu s danom 30. travnja 2013.

Broj: DOVO-14/13

Zagreb, 27. veljače 2013.

Predsjednik

Državnoodvjetničkog vijeća

Josip Čule, v. r.

Odluka, NN 34/2013-624
## Pravilnik o izmjenama i dopunama Pravilnika o ustroju i načinu rada područnih vijeća i matičnih odbora

### NN 34/2013 (22.3.2013.), Pravilnik o izmjenama i dopunama Pravilnika o ustroju i načinu rada područnih vijeća i matičnih odbora

NACIONALNO VIJEĆE ZA ZNANOST

629

Na temelju članka 6. stavka 4. Zakona o znanstvenoj djelatnosti i visokom obrazovanju (»Narodne novine«, br. 123/03, 105/04, 174/04, 02/07 Odluka USRH, 46/07, 45/09 i 63/11) Nacionalno vijeće za znanost RH je na svojoj 78. sjednici održanoj 19. veljače 2013. godine donijelo

PRAVILNIK

O IZMJENAMA I DOPUNAMA PRAVILNIKA O USTROJU I NAČINU RADA PODRUČNIH VIJEĆA I MATIČNIH ODBORA

Članak 1.

U Pravilniku o ustroju i načinu rada područnih vijeća i matičnih odbora (»Narodne novine« broj 76/05, 113/05 – Odluka USRH, 118/05, 55/09, 38/10, 40/11, 123/12 i 32/13) članak 9. stavak 1. podstavak 4. mijenja se i glasi:

»– polje poljoprivrede, šumarstva, drvne tehnologije, biotehnologije, prehrambene tehnologije i nutricionizma«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 003-08/13-05/0002

Urbroj: 355-02-02-13-11

Zagreb, 18. ožujka 2013.

Predsjednica

Nacionalnog vijeća za znanost

prof. dr. sc. Maja Vehovec, v. r.

Pravilnik, NN 34/2013-629
## Zakon o dopuni Zakona o igrama na sreću

### NN 35/2013 (25.3.2013.), Zakon o dopuni Zakona o igrama na sreću

HRVATSKI SABOR

634

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O IGRAMA NA SREĆU

Proglašavam Zakon o dopuni Zakona o igrama na sreću, koji je Hrvatski sabor donio na sjednici 22. ožujka 2013. godine.

Klasa: 011-01/13-01/46

Urbroj: 71-05-03/1-13-2

Zagreb, 22. ožujka 2013.

Predsjednik

Republike Hrvatske

Ivo Josipović, v. r.

ZAKON

O DOPUNI ZAKONA O IGRAMA NA SREĆU

Članak 1.

U Zakonu o igrama na sreću (»Narodne novine«, br. 87/09.) iza članka 78. dodaje se članak 78.a koji glasi:

»Članak 78.a

(1) Trgovačka društva koja igre na sreću priređuju u casinima i automat klubovima na osnovi odluke Vlade Republike Hrvatske o dodjeli koncesije te koja su uskladila svoj rad, akte i poslovanje s odredbama Zakona o igrama na sreću (»Narodne novine«, br. 87/09.) nastavljaju raditi do isteka trajanja koncesija.

(2) Trgovačkim društvima koja igre na sreću priređuju u automat klubovima na osnovi odluke Vlade Republike Hrvatske o dodjeli koncesije te koja su svoj rad, akte i poslovanje uskladila s odredbama Zakona o igrama na sreću (»Narodne novine«, br. 87/09.) može se temeljem odobrenja ministra financija produljiti pravo priređivanja igara na sreću na automatima na razdoblje do jedne godine od dana isteka trajanja koncesije. Pravo priređivanja produljuje se na temelju zahtjeva koji se podnosi Ministarstvu financija. Trgovačkim društvima koja nemaju podmirene sve obveze javnih davanja neće se produljiti pravo priređivanja.«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/13-01/50

Zagreb, 22. ožujka 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 35/2013-634
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o visini naknade troškova izborne promidžbe za izbor članova u Europski parlament iz Republike Hrvatske

### NN 35/2013 (25.3.2013.), Odluka o visini naknade troškova izborne promidžbe za izbor članova u Europski parlament iz Republike Hrvatske

35 25.03.2013 Odluka o visini naknade troškova izborne promidžbe za izbor članova u Europski parlament iz Republike Hrvatske

VLADA REPUBLIKE HRVATSKE

635

Na temelju članka 19. stavka 1. Zakona o financiranju političkih aktivnosti i izborne promidžbe (»Narodne novine«, br. 24/2011, 61/2011 i 27/2013), Vlada Republike Hrvatske je na sjednici održanoj 21. ožujka 2013. godine donijela

ODLUKU

O VISINI NAKNADE TROŠKOVA IZBORNE PROMIDŽBE ZA IZBOR ČLANOVA U EUROPSKI PARLAMENT IZ REPUBLIKE HRVATSKE

I.

Ovom Odlukom utvrđuje se visina naknade troškova izborne promidžbe za izbor članova u Europski parlament iz Republike Hrvatske.

II.

Pravo na naknadu troškova iz točke I. ove Odluke imaju političke stranke i liste grupe birača koje na izborima za članove u Europski parlament dobiju najmanje 5% važećih glasova birača.

III.

Političke stranke i liste grupe birača iz točke II. ove Odluke imaju pravo na naknadu troškova izborne promidžbe u iznosu od 250.000,00 kuna po osvojenom mjestu u Europskom parlamentu, s time da ukupan iznos naknade troškova izborne promidžbe pojedinoj političkoj stranci, odnosno pojedinoj listi grupe birača, ne smije prelaziti iznos od 1.500.000,00 kuna.

IV.

Političke stranke i liste grupe birača koje su na izborima za članove u Europski parlament dobile najmanje 5% važećih glasova birača, a nisu osvojile mjesto u Europskom parlamentu, imaju pravo na naknadu troškova izborne promidžbe u iznosu od 50.000,00 kuna.

V.

Naknada troškova izborne promidžbe isplaćuje se političkim strankama na poseban račun političke stranke, otvoren za financiranje troškova izborne promidžbe.

Naknada troškova izborne promidžbe listama grupe birača isplaćuje se na poseban račun nositelja liste grupe birača, otvoren za financiranje troškova izborne promidžbe.

VI.

Naknada troškova izborne promidžbe iz točaka III. i IV. ove Odluke isplatit će se iz državnog proračuna Republike Hrvatske, u roku od 60 dana od dana objave konačnih službenih rezultata izbora.

VII.

Ova Odluka stupa na snagu prvoga dana od dana objave u »Narodnim novinama«

Klasa: 022-03/13-04/95

Urbroj: 50301-09/06-13-2

Zagreb, 21. ožujka 2013.

Predsjednik
Zoran Milanović, v. r.

Odluka, NN 35/2013-635
## Odluka o davanju suglasnosti na Odluku o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

### NN 35/2013 (25.3.2013.), Odluka o davanju suglasnosti na Odluku o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

637

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 74. stavka 1. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 21. ožujka 2013. godine donijela

ODLUKU

O DAVANJU SUGLASNOSTI NA ODLUKU O IZMJENI ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/12-01/4, urbroja: 2170/1-01-01/4-12-19, koju je donijela Županijska skupština Primorsko-goranske županije na 30. sjednici, održanoj 30. svibnja 2012. godine, a koja se odnosi na lučko područje luke otvorene za javni promet – privezište Preluk.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 342-21/11-01/01

Urbroj: 50301-05/25-13-20

Zagreb, 21. ožujka 2013.

Predsjednik

Zoran Milanović, v. r.

Odluka, NN 35/2013-637